લેખક બીજી પણ એક મહત્ત્વની વાત તેમના કથનમાં કહે છે કે ‘કોઈને ઉતારી પાડવા કે ચડાવી મારવા માટે આ લખાયું નથી. મારી અંગત નિસ્બતથી, પંચેન્દ્રિયથી જેમને જેવા અનુભવ્યા એવા જ આલેખ્યા છે. શક્ય છે બીજાનો અનુભવ જુદો હોય!’ …અને પુસ્તકમાંથી પસાર થઈએ તો લેખકના આ કથનનો અહેસાસ થયા વિના ન રહે. લેખકે અહીં નથી તો કોઈને ઉતારી પાડ્યા કે નથી કોઈને મહાન ચીતરી કાઢ્યા. એવું હોત તો ભોળાભાઈ પટેલ વિશેના રેખાચિત્રમાં સપ્રમાણતા જડી જ ન હોત!